CONVOCARE

Administratorul unic  al SC DUPLEX SA, societate pe acțiuni, înfiinţată şi funcţionând în conformitate cu legislaţia română, înregistrată la Oficiul Registrului Comerţului de pe lângă Tribunalul Brasov sub numărul J08/1146/1991, cod de identificare fiscală RO 1118838, cu sediul social în Fagaras, Strada Mihai Eminescu, nr.26, jud. Brasov, cod poștal 505200 având capital social subscris şi vărsat în cuantum de 304.945 lei, în conformitate cu prevederile art. 119 alin. (1) și (2) din Legea nr. 31/1990 privind societăţile, republicată, Legii 24/2017 privind emitenţii de instrumente financiare şi operaţiuni de piaţă ("Legea 24/2017"), și ale Regulamentului ASF nr. 5/2018 privind emitenții de instrumente financiare și operațiuni de piață, coroborate cu dispozitiile Actului Constitutiv al societatii, 

Convoacă:
ADUNAREA GENERALĂ ORDINARA A ACŢIONARILOR ("AGOA") 

[bookmark: _GoBack]în data de  18 martie 2020, ora 10.00, stabilită pentru prima convocare, sau in data de 19 martie 2020 la aceeaşi oră şi la aceeaşi adresă, stabilită ca fiind a doua convocare, în cazul în care cea dintâi nu s-ar putea desfăşura, la sediul societatii SC DUPLEX SA aflat in Fagaras, strada Mihai Eminescu, nr.26, jud. Brasov , pentru toţi acţionarii înregistraţi în registrul acţionarilor ținut de Depozitarul Central S.A. la data de 6 martie 2020, stabilită ca dată de referinţă pentru ţinerea AGOA, având următoarea ordine de zi: 
1.Aprobarea transferului licentei de exploatare nr.2403 din 2001 aferent perimetrului de exploatare Rau Sinca, Perimetru Sercaia, jud. Brasov, catre SC CRD AGREGATE SRL Fagaras, cu sediul in Fagaras, str.Forjei, nr.4, jud. Brasov.
2.Aprobarea împuternicirii administratorului pentru a efectua formalitățile legale ce se impun în vederea îndeplinirii condițiilor de publicitate a hotărârilor adoptate de AGOA din data de 18.03.2020 si/sau 19.03.2020, precum și acordarea acestora a dreptului de a delega unei alte persoane mandatul pentru efectuarea formalităților menționate anterior. 
3.În conformitate cu Articolul 2, alineatul 2, litera f) si litera l) si Articolul 176 din Regulamentul ASF nr. 5/2018 privind emitentii de instrumente financiare si operatiuni de piata aprobarea: 
a. Datei de 10 aprilie 2020 ca Dată de Înregistrare pentru identificarea acţionarilor asupra cărora se vor răsfrânge efectele hotărârii AGOA, în conformitate cu prevederile art. 86(1) din Legea nr. 24/2017 privind emitenții de instrumente financiare și operațiuni de piață; 
b. Datei de 9 aprilie 2020 ca Ex date. 
Doar persoanele care sunt înregistrate ca acționari la data de referință 6 martie 2020 ("Data de Referință") în registrul acționarilor SC DUPLEX SA ținut de Depozitarul Central S.A. au dreptul de a participa și de a vota în cadrul AGOA. 
Detalii si informatiile despre modalitatea de participare la adunarea generala, propuneri pentru ordinea de zi, intrebari despre adunarea generala, modalitatea de participare la vot si modalitatea de transmitere a formularului de vot pot fi obtinute dupa data de 17 februarie 2020 la adresa de e-mail duplexfagaras1991@gmail.com si de pe site www.duplexfagaras.ro .

Administrator unic, 
Neag Adrian Sabin 
SC DUPLEX SA
